Nu tænker jeg bare lidt frit.

Lad os sige f.eks. at det ikke betød så meget om, vi personligt fik succes og hæder i den normale verden, de fleste af os befinder os i til daglig. Lad os forestille os at vi havde noget større at leve for end vores egen ligusterhæk og parcelhuskvarter. Og lad os også forestille os at dette ”større” involverede os alle og bandt os sammen på en måde, som vi ikke havde oplevet før.

Så kunne vi f.eks. opnå mere sammen end hidtil, og vi kunne sætte mål for tingene sammen og arbejde sammen i en fælles retning.

Vi kunne få det bedste ud af det, vi havde, og skille os af med det, vi ikke havde brug for. Vi kunne måske endda finde et helt overordnet mål med vores samfund og vores liv, udover bare at fortsætte rundt i hamsterhjulet.

Måske er der sådan en idé og et værdisæt, som kan binde os sammen. Måske kan vi finde ud af at løse tingene på en fælles gavnlig måde. Måske kan vi lære at få det bedste ud af tingene.

Men det er nok bare en fjollet idé.